Martin Lomax (Laurence R. Harvey) ser på filmen The Human Centipede - First Sequence på datamaskinen sin, og han er fullstendig besatt av denne filmen. Han sliter med overvekt, astma og mentale problemer, og bor sammen med sin nedlatende mor (Vivien Bridson). Hans mor klandrer ham fremdeles for å ha fått faren hans fengslet for fysisk og seksuelt misbruk av Martin da han var barn. Dr. Sebring (Bill Hutchens), Martins psykiater, foreskriver ham tung medisinering. Martin holder et tusenbein som kjæledyr, som han frydefullt mater med insekter.